何剛 (明朝)

何刚（），字悫人，上海人，明朝末年官員《明史》卷274：何刚，字悫人，上海人。崇祯三年举于乡。见海内大乱，慨然有济世之志。交天下豪俊，与东阳许都善，语之曰：“子所居天下精兵处，盍练一旅以待用。”都诺而去。

　　十七年正月，入都上书，言：“国家设制科，立资格，以约束天下豪杰。此所以弭乱，非所以戡乱也。今日救生民，匡君国，莫急于治兵。陛下诚简强壮英敏之士，命知兵大臣教习之，讲韬钤，练筋骨，拓胆智，时召而试之。学成优其秩，寄以兵柄，必能建奇功。臣读戚继光书，继光数言义乌、东阳兵可用。诚得召募数千，加之训练，准继光遗法，分布河南郡县，大寇可平。”因荐都及钱塘进士姚奇胤、桐城诸生周岐、陕西诸生刘湘客、绛州举人韩霖。帝壮其言，即擢刚职方主事，募兵金华。而都作乱已前死，霖亦为贼用，刚不知，故并荐之。

　　刚出都，都城陷，驰还南京。先是，贼逼京师，刚友陈子龙、夏允彝将联海舟达天津，备缓急，募卒二千人，至是令刚统之。子龙入为兵科，言防江莫如水师，更乞广行召募，委刚训练，从之。刚乃上疏言：“臣请陛下三年之内，宫室不必修，百官礼乐不必备。惟日救天下才，智者决策，廉者理财，勇者御敌。爵赏无出此三者，则国富兵强，大敌可服。若以骄悍之将驭无制之兵，空言恢复，是却行而求前也。优游岁月，润色偏安，锢豪杰于草间，迫枭雄为盗贼，是株守以待尽也。惟庙堂不以浮文取士，而以实绩课人，则真才皆为国用，而议论亦省矣。分遣使者罗草泽英豪，得才多者受上赏，则枭杰皆毕命封疆，而盗魁亦少矣。东南人满，徙之江北，或赐爵，或赎罪，则豪右皆尽力南亩，而军饷亦充矣。”时不能用。

　　寻进本司员外郎，以其兵隶史可法。可法大喜得刚，刚亦自喜遇可法知已。士英恶之，出刚遵义知府。可法垂涕曰：“子去，吾谁仗？”刚亦泣，愿死生无相背。逾月，扬州被围，佐可法拒守。城破，投井死。。

 生平 
崇禎十七年（1644年）正月，李自成在西安稱帝並準備進攻北京，何刚前往北京上书崇禎帝，向朝廷推薦浙江東陽、義烏鄉勇鎮守河南抵抗李自成。崇禎帝讚賞何刚的舉動，立即擢升何刚為职方司主事，前往金华募兵。

何刚離開北京不久，北京被李自成攻陷，崇禎帝自殺。何刚立刻來到南京。不久升職為本司员外郎，並帶兵聽從史可法的指揮。史可法和何剛對彼此都非常滿意。馬士英不爽，於是讓何剛擔任遵义知府，把他派往外地當官。但何刚還沒來得及上任，滿清南下包圍揚州，何刚協助史可法防守揚州。揚州被攻破後，何剛投井自殺。

 參考資料 

Category:上海人
Category:明朝兵部职方司主事
Category:明朝兵部職方司員外郎